अधिकारीको भनाई छ – मिडिया र बिज्ञापनलाई नयाँ सोचका साथ अगाडि बढाउनेहरु नै अब टिक्छन् । दिनदिनै आधुनिक प्रबिधिले पुरानो प्रबिधिलाई बिस्थापित गर्दैछ । मिडियाको नयाँ ब्यवस्थापन गर्न सरकारले नै अग्रसरता देखाउनुपर्छ । खासगरी टेलिभिजन, रेडियो, अनलाईन पोर्टल र सामाजिक सञ्जाललाई हेर्ने सरकारी दृष्टिकोण र सुस्पष्ट नीति नियम बनाएर मात्रै यस क्षेत्रका चुनौतिहरुको सामना गर्न सकिन्छ । त्यसमा ब्यवसायीहरु त झन् सक्रिय हुनैपर्छ ।
